smcproject/ml-wiki-sentences huggingface dataset:
വാക്സിനുകളുടെയും മറ്റുമരുന്നുകളുടെയും ഗുണധർമങ്ങൾ അറിയുന്നതിനു വേണ്ടിയാണ് ഈ പഠന ശാഖ പ്രവർത്തിച്ചുപോരുന്നത്.
രോഗങ്ങളെ സംബന്ധിച്ചിടത്തോളം എന്നപോലെ ആരോഗ്യത്തെ സംബന്ധിച്ചിടത്തോളവും എപ്പിഡെമിയോളജിക്കു പ്രാധാന്യം കൈവന്നിട്ടുള്ളതിനാൽ എപ്പിഡമിയോളജി ഒഫ് ഹെൽത്ത് എന്ന പുതിയ ആശയം തന്നെ പ്രചാരത്തിൽ എത്തിയിരിക്കുന്നു എന്നാണ് ആധുനിക വീക്ഷണത്തിൽ നിന്നു വ്യക്തമാകുന്നത്.
ആധുനിക എപ്പിഡെമിയോളജിയുടെ ആരംഭം ലൂയീപാസ്റ്ററുടെ കണ്ടുപിടിത്തങ്ങൾ മുതൽക്കാണെങ്കിലും അതിനു മുമ്പായിതന്നെ ജോൺ സ്നോ കോളറയുടെ ബാഹ്യകാരണം തെളിയിച്ചിട്ടുണ്ടെങ്കിലും ഈ ശാസ്ത്രശാഖയ്ക്ക് അതിലും എത്രയോ വളരെ പഴക്കമുണ്ടെന്നുള്ള കാര്യവും വിസ്മരിച്ചുകൂട.
പകരുന്ന രോഗങ്ങളായ വസൂരിയും , പ്ലേഗും ചൈനക്കാർക്കും ഇന്ത്യക്കാർക്കും ക്രിസ്തുവിന് 1000 കൊല്ലങ്ങൾക്കു മുമ്പേ പരിചിതങ്ങളായിരുന്നു; അവർക്കിടയിൽ ചില ചികിത്സാപദ്ധതികളും നടപ്പിലുണ്ടായിരുന്നു.
ഒരുതരം കുത്തിവൈപ്പ് മസൂരിക്കെതിരായി ചൈനയിൽ അക്കാലത്തു നടപ്പുണ്ടായിരുന്നു.
എലിയിൽ നിന്നും പകരുന്ന ഒന്നാണ് പ്ലേഗ് എന്ന് ഇന്ത്യാക്കാർക്ക് അറിയാമായിരുന്നു.
ബി. സി. 460-377 കാലത്തു ജീവിച്ചിരുന്ന ഹിപ്പോക്രിറ്റസ്, ബി.സി. 100-ൽ ജീവിച്ചിരുന്ന ലൂക്രിഷ്യസ് എന്നിവർ പകർച്ചവ്യാധികളെ കുറിച്ച് പ്രബന്ധങ്ങൾ എഴുതിയിരുന്നു.
എ. ഡി. 14-15 നൂറ്റാണ്ടുകളിൽ പ്ലേഗ്, മസൂരി, ടൈഫസ്പനി എന്നിവയെക്കുറിച്ച് ഫ്രകാസ്ട്രോ എന്ന ശാസ്ത്രജ്ഞനും, 16-ം സിഡെൻ ഹാം എന്ന വൈജ്ഞാനികനും പകർച്ച വ്യാധികളെക്കുറിച്ചു പഠനം നടത്തിയിരുന്നു.
ക്വാര‌‌ടൈൻ അവധി 16-ം നൂറ്റാണ്ടിൽ തന്നെ ഏർപ്പെടുത്തിയിട്ടുള്ളതായി രേഖകളുണ്ട്.
ജെന്നർ (1749-1823) ആണ് മസൂരിക്കെതിരായുള്ള ശാസ്ത്രീയമായ കുത്തിവൈപ്പ് ആദ്യമായി നടപ്പിലാക്കിയത്.
ഭൂതപ്രേതപിശാചികളുടെ ബാധമൂലവും ദൈവകോപം മൂലവുമാണ് പകർച്ചവ്യാധികളുണ്ടാവുന്നതെന്നു പ്രാകൃതപ്രതിരോധ രീതികൾ പ്രാവർത്തികമാക്കിയിരുന്ന ആ പ്രാചീനകാലത്തുനിന്ന്  ഇപ്രകാരം അനുക്രമം പുരോഗമിച്ചു വന്ന് രോഗവസ്ഥയുടെയും ആരോഗ്യത്തിന്റെയും പഠനങ്ങൾക്ക് തുല്യപ്രാധാന്യം കൊടുത്തുകൊണ്ടു വളർന്നുവന്നിരിക്കുന്ന സാക്രമികരോഗവിജ്ഞാനം ഇന്ന് എല്ലാ രാഷ്ട്രങ്ങളിലും അത്യന്തം ഗണിക്കപ്പെടുന്ന ഒരു ആരോഗ്യശാസ്ത്ര ശാഖയായി തീർന്നിരിക്കുന്നു.
കടപ്പാട് മലയാളം സർ‌‌വവിജ്ഞാനകോശം വാല്യം-5 പേജ്-179-182.
അവലംബം പുറംകണ്ണികൾ http://www.cdc.gov/excite/classroom/intro_epi.htm http://www.oralcancerfoundation.org/cdc/cdc_chapter1.htm Archived 2010-06-13 at the Wayback Machine .
http://neuro-oncology.oxfordjournals.org/cgi/content/full/8/1/1 http://www.who.int/dracunculiasis/epidemiology/en/ http://www.brown.edu/Courses/Bio_160/Projects2000/Anthrax/epidemiology.html Archived 2010-06-19 at the Wayback Machine .
http://www.brown.edu/Courses/Bio_160/Projects2004/rotavirus/Epidemiology.htm Archived 2010-12-01 at the Wayback Machine .
സാം ഹ്യൂസ്റ്റൺ ഇംഗ്ലീഷ് വിലാസം https://ml.wikipedia.org/wiki/Sam_Houston സാം ഹ്യൂസ്റ്റൺ എന്നു പേരുള്ള മറ്റു വ്യക്തികളെക്കുറിച്ചറിയാൻ, ദയവായി സാം ഹ്യൂസ്റ്റൺ (നാനാർത്ഥങ്ങൽ) എന്ന താൾ കാണുക.
പത്തൊൻപതാം നൂറ്റാണ്ടിലെ അമേരിക്കൻ രാഷ്ട്രതന്ത്രജ്ഞനും ജനനേതാവും സേനാനായകനുമായിരുന്നു സാമുവേൽ ഹ്യൂസ്റ്റൺ എന്ന സാം ഹ്യൂസ്റ്റൺ ( മാർച്ച് 2 , 1793 – ജൂലൈ 26 , 1863 ).
ഇന്നത്തെ റോക്ക്ബ്രിഡ്ജ് കൗണ്ടിയിൽ ലെക്സിംഗ്ടണു വടക്ക് സ്ഥിതി ചെയ്യുന്ന റ്റിംബർ റിഡ്ജ് എന്ന സ്ഥലത്തു ജനിച്ച ഹ്യൂസ്റ്റൺ പിന്നീട് ടെക്സസിന്റെ ചരിത്രത്തിലെ ശ്രദ്ധേയനായ വ്യക്തിയായിത്തീർന്നു.
രണ്ടുവട്ടം റിപ്പബ്ലിക്ക് ഓഫ് ടെക്സസിന്റെ പ്രസിഡന്റും, പിന്നീട് ടെക്സസ് അമേരിക്കൻ ഐക്യനാടുകളുമായി ചേർന്നശേഷം ടെക്സസിനെ പ്രതിനിധീകരിച്ച് സെനറ്ററും ഏറ്റവും ഒടുവിലായി ടെക്സസ് ഗവർണ്ണറുമായി അദ്ദേഹം സേവനമനുഷ്ഠിച്ചിട്ടുണ്ട്.
ഹ്യൂസ്റ്റൺ അടിമകളുടെ ഉടമയും അടിമത്തം ഇല്ലാതാക്കുന്നതിന്‌ എതിരുമായിരുന്നു.
എങ്കിലും ടെക്സസ് അമേരിക്കൻ യൂണിയനിൽനിന്ന് വേർപിരിഞ്ഞപ്പോൾ ദൃഢമായ യൂണിയനിസ്റ്റ് വിശ്വാസത്തിൽ അടിയുറച്ചുനിന്ന അദ്ദേഹം കോൺഫെഡറസിയോട് ചേരാൻ വിസമ്മതിച്ചു.
ഇതുമൂലം അദ്ദേഹത്തിനു ടെക്സസ് ഗവർണ്ണർസ്ഥാനം നഷ്ടമായി.
രക്തച്ചൊരിച്ചിൽ ഒഴിവാക്കാൻ അദ്ദേഹം വിപ്ലവം അടിച്ചമർത്താൻ പട്ടാളത്തെ അയയ്ക്കാൻ വിസമ്മതിച്ചു.
അതിനുപകരം അദ്ദേഹം ടെക്സസിലെ ഹണ്ട്സ്‌വില്ലിലേയ്ക്കു പിൻവാങ്ങുകയും അമേരിക്കൻ അഭ്യന്തരയുദ്ധം അവസാനിക്കുന്നതിനുമുമ്പ് അവിടെവച്ച് മരിക്കുകയും ചെയ്തു.
സാം ഹെൻ‌റി ഇംഗ്ലീഷ് വിലാസം https://ml.wikipedia.org/wiki/Sam_Henry_(musicologist)
സാം ഹെൻ‌റി എന്നറിയപ്പെടുന്ന സാമുവൽ ഹെൻ‌റി (9 മെയ് 1878 - 23 മെയ് 1952) ഒരു ഐറിഷ് കസ്റ്റംസ് ഓഫീസറും പെൻഷൻ ഓഫീസറും, പുരാണവസ്‌തു സമ്പാദകനും, ലക്ചററും, എഴുത്തുകാരനും, ഫോട്ടോഗ്രാഫറും, ഫോക്ലോറിസ്റ്റ്, നാടോടി-ഗാന സമാഹർത്താവും, സംഗീതജ്ഞനും ആയിരുന്നു.
കൊളറൈനിലെ ഒരു പ്രതിവാര പത്രം ആയ നോർത്തേൺ കോൺസ്റ്റിറ്റ്യൂഷന്റെ ഗാന എഡിറ്ററായിരുന്നപ്പോൾ വടക്കൻ അയർലണ്ടിൽ നിന്നുള്ള 690-ൽ താഴെ നാടോടി ഗാനങ്ങളുടെ ഏറ്റവും വലിയതും സമഗ്രവുമായ ശേഖരമായ സോങ്ങ്‌സ് ഓഫ് പീപ്പിളിലെ ബാലഡുകളുടെയും ഗാനങ്ങളുടെയും ശേഖരത്തിലൂടെയാണ് അദ്ദേഹം കൂടുതൽ അറിയപ്പെടുന്നത്.
ഹെൻ‌റി ജനിച്ചതും വിദ്യാഭ്യാസം നേടിയതും അയർലണ്ടിലെ കൊളറൈനിലെ സാൻ‌ഡ്‌ഫോർഡിൽ ആയിരുന്നു.
ഒരു പ്രമുഖ കൊളറൈൻ കുടുംബത്തിൽ നിന്നുള്ള അദ്ദേഹം അഞ്ച് ആൺമക്കളിൽ ഇളയവനായിരുന്നു.
സഹോദരൻ വില്യം കൊളറൈനിന്റെ ടൗൺ ഗുമസ്തനും, റോബർട്ട് മോഡൽ സ്കൂളിന്റെ പ്രിൻസിപ്പലും, ജെയിംസ് ദി ഹോണറബിൾ ദി ഐറിഷ് സൊസൈറ്റിയുടെ പ്രൈമറി സ്കൂൾ വൈസ് പ്രിൻസിപ്പലും, ടോം ഒരു സിവിൽ ജീവനക്കാരനും ആയിരുന്നു.
1897-ൽ, 19 വയസ്സുള്ളപ്പോൾ സാം രണ്ട് പരീക്ഷകളിൽ വിജയിച്ചു.
ഒന്ന് അധ്യാപകനായും മറ്റൊന്ന് എക്സൈസ്മാനും ആയിരുന്നു.
സാം രണ്ടാമത്തെ കരിയർ പിന്തുടരാൻ തീരുമാനിച്ചു.
അദ്ദേഹത്തിന്റെ മകളായ മിസ്സിസ് ഒലിവ് മേരി ഹെൻ‌റി ക്രെയ്ഗ് പറയുന്നതനുസരിച്ച്, പതിനാറ് കല്ലുകളുടെ (225 പൗണ്ട്, 100 കിലോഗ്രാമിൽ കൂടുതൽ) ഭാരം വഹിക്കാൻ കഴിവുള്ള "വളരെ വലിയ മനുഷ്യനും ഉയരവും ദൃഢശരീരമുള്ളമുള്ളവനുമായിരുന്നു" ഹെൻ‌റി.
സൈക്കിൾ സവാരിചെയ്തിരുന്ന അദ്ദേഹം വടക്കൻ കൗണ്ടികൾക്ക് ചുറ്റുമുള്ള യാത്രകളിലും പൊതുഗതാഗത സംവിധാനത്തിലും (ബസും ട്രെയിനും) ഒരു കാർ ഉപയോഗിച്ചിരുന്നു.
"ഒരു അമേച്വർ പ്രകൃതിശാസ്ത്രജ്ഞനും, പുരാവസ്തു ഗവേഷകനും, പുരാണവസ്‌തു സമ്പാദകനും, വംശാവലിശാസ്ത്രജ്ഞനും, ഫോട്ടോഗ്രാഫറും" ആയിട്ടാണ് ഹെൻറിയെ സ്വയം വിശേഷിപ്പിച്ചിരുന്നത്.
അയർലണ്ടിലെ റോയൽ സൊസൈറ്റി ഓഫ് ആന്റിക്വയറീസ് ഫെലോ ആയിരുന്ന അദ്ദേഹം, അദ്ദേഹത്തിന്റെ പേരിന് ശേഷം FRSAI അക്ഷരങ്ങൾ കൂട്ടിച്ചേർഞ്ഞു.
അയർലണ്ടിന്റെ വടക്ക് ഭാഗത്തുള്ള പക്ഷികളെ അധികാരമായി കണക്കാക്കപ്പെടുന്ന ഒരു അമേച്വർ പക്ഷിശാസ്ത്രജ്ഞൻ കൂടിയായിരുന്നു അദ്ദേഹം.
ഒരു പ്രത്യേക പ്രഭാഷകനെന്ന നിലയിൽ, തന്റെ ഉത്സാഹവും പ്രത്യേക ഹോബികളെക്കുറിച്ചുള്ള അറിവും മറ്റുള്ളവരുമായി ആശയവിനിമയം നടത്തിയ ഹെൻ‌റി അത്തരം കാര്യങ്ങളെക്കുറിച്ച് നിരവധി ലേഖനങ്ങൾ പ്രാദേശിക പത്രങ്ങൾക്ക് നൽകി.
ഇംഗ്ലണ്ടിൽ (1903-4) കസ്റ്റംസ് എക്സൈസ് ഓഫീസറായി സേവനമനുഷ്ഠിച്ച ശേഷം, ഹെൻറി നാട്ടിലേക്ക് മടങ്ങി.
അവിടെ അദ്ദേഹം പ്രധാനമായും കോളെറൈനിൽ സേവനമനുഷ്ഠിച്ചു.
ഇൻലാൻഡ് റവന്യൂവിനായുള്ള തന്റെ ചുമതലകൾ നിർവഹിക്കുന്നതിനിടയിൽ ഹെൻറിയെ തന്റെ പ്രദേശത്ത് അഡ്മിനസ്റ്റർ ആയി നിയമിച്ചു അവലംബം പുറംകണ്ണികൾ
സാംഖ്യികബലതന്ത്രം ഇംഗ്ലീഷ് വിലാസം https://ml.wikipedia.org/wiki/Statistical_mechanics
സംഭാവ്യതാസിദ്ധാന്തത്തിൽ നിന്നുള്ള ഗണിതശാസ്ത്രസങ്കേതങ്ങൾ ബലതന്ത്രത്തിൽ ഉപയോഗിച്ച് ധാരാളം വസ്തുക്കളുള്ള വ്യവസ്ഥകളുടെ സ്വഭാവത്തെയും പരിണാമത്തെയും പറ്റി പഠിക്കുന്ന ശാഖയാണ്‌ സാംഖ്യികബലതന്ത്രം (Statistical mechanics) അഥവാ സാംഖ്യികതാപഗതികം (Statistical thermodynamics).
ആറ്റങ്ങളുടെ സൂക്ഷ്മസ്വഭാവത്തെ വലിയ വസ്തുക്കളുടെ സ്ഥൂലസ്വഭാവവുമായി ബന്ധപ്പെടുത്താനും അങ്ങനെ നാം നിത്യജീവിതത്തിൽ കാണുന്ന പ്രതിഭാസങ്ങളെ സൂക്ഷ്മകണികകളുടെ ഉദാത്ത, ക്വാണ്ടം ബലതന്ത്രമുപയോഗിച്ച് വിശദീകരിക്കാനും ഈ ശാഖയ്ക്ക് സാധിക്കുന്നു.
താപഗതികത്തിലെ പരിമാണങ്ങളായ താപം , എൻട്രോപ്പി മുതലായവയെ തന്മാത്രകളുടെ തലത്തിൽ സാംഖ്യികബലതന്ത്രം വിശദീകരിക്കുന്നു.
അതിനാൽ തന്മാത്രകളുടെ സ്പെക്ട്രോസ്കോപ്പിക് വിവരങ്ങളുമായി സ്ഥൂലസ്വഭാവത്തെ ബന്ധപ്പെടുത്താനാകുന്നു.
സൂക്ഷ്മസ്വഭാവത്തെ അടിസ്ഥാനമാക്കി സ്ഥൂലതലത്തിൽ പ്രവചനങ്ങൾ നടത്താനാകുന്നു എന്നതാണ്‌ ഉദാത്ത താപഗതികത്തെക്കാൾ ഇതിനുള്ള മെച്ചം.
രണ്ട് സിദ്ധാന്തങ്ങളും എൻട്രോപ്പി അടിസ്ഥാനമാക്കി രണ്ടാം താപഗതികതത്ത്വം അനുസരിക്കേണ്ടതുണ്ട്.
എന്നാൽ ഉദാത്ത താപഗതികത്തിൽ എൻട്രോപ്പി ഒരു പ്രായോഗികപരിമാണം മാത്രമായിരിക്കുമ്പോൾ സാംഖികബലതൻത്രത്തിൽ ഇതിനെ വ്യവസ്ഥയുടെ സൂക്ഷ്മസ്ഥിതികളുടെ വിതരണവുമായി ബന്ധപ്പെടുത്തുന്നു.
1870-ൽ ഓസ്ട്രിയൻ ഭൗതികശാസ്ത്രജ്ഞനായ ലുഡ്‌വിഗ് ബോൾട്സ്‌മാനാണ്‌ ഈ ശാഖയ്ക്ക് തുടക്കം കുറിച്ചത്.
അദ്ദേഹത്തിന്റെ ഗവേഷണങ്ങളധികവും 1896-ൽ പുറത്തിറങ്ങിയ Lectures on Gas Theory എന്ന ഗ്രന്ധത്തിൽ പ്രസിദ്ധീകരിച്ചിരിക്കുന്നു.
Statistical thermodynamics എന്ന പദം ആദ്യമയി ഉപയോഗിച്ചത് 1902-ൽ അമേരിക്കൻ താപഗതികജ്ഞനും ഭൗതികരസന്ത്രജ്ഞനുമായ ജോഷ്വ വില്യാർഡ് ഗിബ്സാണ്‌ .
ഗിബ്സിന്റെ അഭിപ്രായത്തിൽ സാംഖ്യികവും ബലതന്ത്രവുമായി ബന്ധപ്പെടുത്തി Statistical mechanics എന്ന പദം ആദ്യമായി ഉപയോഗിച്ചത് 1871-ൽ സ്കോട്ടിഷ് ഭൗതികശാസ്ത്രജ്ഞനായ ജെയിംസ് ക്ലാർക്ക് മാക്സ്‌വെൽ ആയിരുന്നു.
ഇതും കൂടി കാണുക താപഗതികം
സാം ഹാരിസ് ഇംഗ്ലീഷ് വിലാസം https://ml.wikipedia.org/wiki/Sam_Harris
അമേരിക്കക്കാരനായ എഴുത്തുകാരനും ന്യൂറോസയന്റിസ്റ്റും ദാർശനികനും ആണ് സാം ഹാരിസ് .
1967 ഏപ്രിൽ 9 നാണ് ഇദ്ദേഹം ജനിച്ചത്.
നിരീശ്വരവാദപരമായ ഇദ്ദേഹത്തിന്റെ ഗ്രന്ഥങ്ങൾ നല്ല ജനപ്രീതി പിടിച്ചു പറ്റിയവയാണ്.
ശാസ്ത്രചിന്ത , മതേതരത്വം എന്നിവയെ പ്രോത്സാഹിപ്പിക്കുന്നതിനായി സ്ഥാപിതമായ പ്രൊജക്ട് റീസൺ എന്ന സംഘടനയുടെ ചീഫ് എക്സിക്യൂട്ടീവ് ഓഫീസറുമാണിദ്ദേഹം.
ഇദ്ദേഹത്തിന്റെ പ്രസിദ്ധമായ ഗ്രന്ഥമാണ് ദ് എൻഡ് ഓഫ് ഫെയ്ത്ത് .
2004 ൽ പുറത്തിറങ്ങിയ ഈ പുസ്തകം ന്യൂയോർക്ക് ടൈംസ് പത്രത്തിന്റെ ബെസ്റ്റ് സെല്ലർ പട്ടികയിൽ 33 ആഴ്ച്ച ഉണ്ടായിരുന്നു.
ദ് എൻഡ് ഓഫ് ഫെയ്ത്ത് എന്ന പുസ്തകത്തിനെതിരെയുള്ള വിമർശനങ്ങൾക്കുള്ള മറുപടിയായി അദ്ദേഹം എഴുതിയ ഗ്രന്ഥമാണ് എ ലെറ്റർ ടു എ ക്രിസ്റ്റ്യൻ നേഷൻ .
ജീവിതരേഖ ദർശനം ഗ്രന്ഥങ്ങൾ The End of Faith : Religion, Terror, and the Future of Reason (2004).
ISBN 0-393-03515-8 Letter to a Christian Nation (2006).
ISBN 0-307-26577-3 The Moral Landscape : How Science Can Determine Human Values (2010).
ISBN 978-1-4391-7121-9 Lying (2011) ISBN 978-1940051000 Free Will (2012).
ISBN 978-1451683400 Waking Up: A Guide to Spirituality Without Religion (2014) ISBN 978-1451636017 Islam and the Future of Tolerance (2015) അവലംബം പുറം കണ്ണികൾ Wikimedia Commons has media related to Sam Harris .
ഔദ്യോഗിക വെബ്സൈറ്റ് Project Reason profile Archived 2013-09-20 at the Wayback Machine .
The Washington Post "On Faith" articles Archived 2008-12-27 at the Wayback Machine .
Huffington Post articles Truthdig articles Archived 2005-12-11 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Sam Harris സാം ഹാരിസ് at TED
സാംഗമൺ നദി
സാംഗമൺ നദി അമേരിക്കൻ ഐക്യനാടുകളിലെ മധ്യ ഇല്ലിനോയിയിൽ ഏകദേശം 246 മൈൽ (396 കിലോമീറ്റർ) നീളമുള്ള ഇല്ലിനോയി നദിയുടെ ഒരു പ്രധാന പോഷകനദിയാണ്.
ഇത് പിയോറിയയ്ക്കും സ്പ്രിംഗ്ഫീൽഡിനുമിടയിൽ മിക്കവാറും ഗ്രാമീണ കാർഷിക മേഖലയിലൂടെയാണ് ഒഴുകുന്നത്.
എബ്രഹാം ലിങ്കന്റെ ആദ്യകാല ജീവിതവുമായി ബന്ധപ്പെട്ടിരിക്കുന്നതും ഇല്ലിനോയിയിലെ ആദ്യകാല യൂറോപ്യൻ കുടിയേറ്റത്തിൽ ഒരു പ്രധാന പങ്ക് വഹിച്ചതുമായ ഈ നദിയുടെ ചുറ്റുമുള്ള പ്രദേശം "സംഗമൺ റിവർ കൺട്രി" എന്നറിയപ്പെട്ടിരുന്നു.
മോണ്ടിസെല്ലോയ്ക്കടുത്തുള്ള റോബർട്ട് അല്ലെർട്ടൺ പാർക്കിലൂടെ ഒഴുകുന്ന സംഗമൺ നദിയുടെ ഭാഗം 1971 ൽ നാഷണൽ നാച്ചുറൽ ലാൻഡ്മാർക്ക് എന്ന് നാമകരണം ചെയ്യപ്പെട്ടു.
അവലംബം ↑ https://waterdata.usgs.gov/il/nwis/uv/?site_no=05583000 PARAmeter_cd=00065,00060 ↑ U.S. Geological Survey.
സാംഖ്യിക പരികല്പനാ പരീക്ഷണം
സ്ഥിതിവിവരഗണിതത്തിൽ ഒരു ഡേറ്റ സാമ്പിൾ ഉപയോഗിച്ച് ഒരു വിഷയത്തിൽ തീരുമാനമെടുക്കുന്നതിനുപയോഗിക്കുന്ന രീതിയാണു സാംഖ്യിക പരികല്പനാ പരീക്ഷണം അഥവാ ഹൈപ്പോതിസീസ് ടെസ്റ്റിംഗ്‌ .
ഒരു സമൂഹത്തിന്റെ ചെറിയൊരു വിഭാഗത്തിനെ പരീക്ഷണത്തിനോ നിരീക്ഷണത്തിനോ വിധേയമാക്കിയ ശേഷം ലഭിക്കുന്ന ഗവേഷണ ഫലങ്ങളെ ആ സമൂഹത്തിലെ മൊത്തം ആളുകളെയും ബാധിക്കാവുന്ന കാര്യമാണെന്ന് നാം‌ സാമാന്യവൽ‌ക്കരിക്കുന്നു.
ഇങ്ങനെ നമ്മുടെ പരീക്ഷണഫലത്തെ സാമാന്യവൽ‌ക്കരിക്കരിക്കുമ്പോൾ അത് യാഥാർത്ഥ്യവുമായി ചേർന്നു നിൽക്കണമെങ്കിൽ നമ്മുടെ പരീക്ഷണഫലം സാംഖ്യികപ്രാധാന്യം (statistical significance) കൈവരിക്കേണ്ടതുണ്ട്.
ഇവിടെ പഠനവിധേയമാകുന്ന പരിമാണങ്ങളെ ഒരു വാചകത്തിന്റെ രൂപത്തിൽ അവതരിപ്പിക്കുന്നതാണു സാംഖ്യിക പരികല്പന.
നമുക്ക് സത്യമാണോ അല്ലയോ എന്ന് പരീക്ഷിക്കേണ്ട സിദ്ധാന്തത്തെ സാംഖ്യികപരികല്പനയുടെ അടിസ്ഥാനത്തിൽ ശൂന്യമെന്നും വൈകല്പികമെന്നും രണ്ട് രീതിയിലുള്ള വാചകമാക്കിയിട്ടാണ്‌ പരികല്പനാ പരീക്ഷണം നടത്തുന്നത് .
ഉദാഹരണത്തിനു ഒരു പ്രത്യേക രോഗത്തിനു നിലവിലിരിക്കുന്ന ഒരു ചികിത്സയേക്കാൾ ഫലപ്രദമാണു പുതിയ ഒരു ചികിത്സാരീതി എന്നാണു നിങ്ങൾക്ക് സ്ഥാപിക്കേണ്ട സിദ്ധാന്തം എന്നിരിക്കട്ടെ.
ഇത് സ്ഥിതിവിവര ഗണിതം വഴി സ്ഥാപിക്കണമെങ്കിൽ നിങ്ങൾക്ക് ഹൈപ്പോതിസീസ് പരീക്ഷ ആവശ്യമായി വരും.
ഇവിടെ രണ്ട്‌ പരികല്പനകൾ ആദ്യം നിർ‌വചിക്കണം.
നിങ്ങളുടെ പുതിയ ചികിത്സ നിലവിലിരിക്കുന്ന ചികിത്സയേക്കാൾ മെച്ചപ്പെട്ടതല്ല എന്നതാണു അതിലൊന്ന്.
ഇതിനെ നാം ശൂന്യപരികല്പന (null hypothesis) എന്ന് വിളിക്കുന്നു.
പരീക്ഷണവിധേയരാകുന്ന രോഗികളെ രണ്ട് സംഘമായി തിരിച്ച് ഒരുകൂട്ടരിൽ പരീക്ഷിക്കപ്പെടേണ്ടുന്നതായ പുതിയ ചികിത്സയും മറ്റേക്കൂട്ടരിൽ നിലവിലിരിക്കുന്ന മാതൃകാചികിത്സയും പ്രയോഗിക്കുന്നു.
രണ്ട് തരം ചികിത്സ കിട്ടുന്നവരിലും "സുഖപ്പെടുന്നവരുടെ അനുപാതം" ഒരേപോലെയാണു എന്നാണ്‌ നിങ്ങൾ കണക്കെടുക്കുമ്പോൾ കാണുന്നതെങ്കിൽ ശൂന്യപരികല്പനയാണു സ്വീകാര്യമെന്ന് വരുന്നു.
അതായത് ഒരു ചികിത്സ മറ്റേതിനേക്കാൾ മെച്ചമല്ല എന്ന് സ്ഥിരീകരിക്കാമെന്നർത്ഥം.
ഇനി രണ്ട് കൂട്ടരിലെയും "സുഖപ്പെടുന്നവരുടെ അനുപാതം" ഒന്നല്ല എന്നാണെങ്കിൽ വൈകല്പികപരികൽ‌പന (alternative hypothesis) ആണു സ്വീകരിക്കേണ്ടത് എന്ന് വരുന്നു.
അതായത് രണ്ട് ചികിത്സയും ഫലത്തിൽ തുല്യമല്ല എന്നർത്ഥം.
ഇത് രണ്ട് തരത്തിലാകാമെന്നത് ഇവിടെ ശ്രദ്ധിക്കണം - പുതിയ ചികിത്സ നിലവിലെ ചികിത്സയേക്കാൾ മോശമാവാം, നല്ലതുമാവാം.
അവലംബം [ നിർമ്മിക്കുക ] Documentation
സാംഖ്യം ഇംഗ്ലീഷ് വിലാസം https://ml.wikipedia.org/wiki/Samkhya
അതിപ്രാചീനമായ ഭാരതീയ ദർശനം അഥവാ തത്വചിന്തയാണ് ‌‌ സാംഖ്യം.
(സംസ്കൃതം: सांख्य, IAST: Sāmkhya - എണ്ണുക) ആസ്തിക ദർശനങ്ങളിൽ ഒന്നായ ഇതിന്റെ ഉപജ്ഞാതാവ് കപിലൻ ആണ്‌.
ഭാരതീയ ദർശനങ്ങളിൽ ഏറ്റവും ആദ്യത്തേതാണ് ഇത് എന്നാണ്‌ വിശ്വസിക്കപ്പെടുന്നത്.
കപിലൻ രചിച്ച സാംഖ്യസൂത്രം കണ്ടുകിട്ടിയിട്ടില്ല.
14-ആം നൂറ്റാണ്ടിനോടടുപ്പിച്ച് എഴുതപ്പെട്ട സാംഖ്യസൂത്രമാണ്‌ ഇന്ന് പ്രചാരത്തിലുള്ളത്.
രണ്ടാം നൂറ്റാണ്ടിലോ അഞ്ചാം നൂറ്റാണ്ടിലോ രചിക്കപ്പെട്ട സാംഖ്യകാരികയുമാണ്‌ ഇന്ന് ലഭ്യമായിട്ടുള്ള സാംഖ്യ കൃതികൾ.
ഗ്രീക്ക് തത്ത്വചിന്തകനായ അനാക്സിമാന്ദർ (ക്രി.മു. ൬൧൦-൫൪൦) ആവിഷ്കരിച്ച പ്രപഞ്ച സൃഷ്ടി സിദ്ധാന്തവുമായി സാംഖ്യത്തെ താരതമ്യപ്പെടുത്താവുന്നതാണ്‌.
മാക്സ് മുള്ളർ ക്ക് ശേഷം ഇതിനെ ഷഡ് ദർശനങ്ങൾ എന്ന് വിളിക്കപ്പെടുന്ന ആറ് ആസ്തിക തത്ത്വചിന്താ ദർശനങ്ങൾക്കൊപ്പം ചേർക്കപ്പെടുകയാണ്‌ ഉണ്ടായത്.
ഇന്ന് ഈ സിദ്ധാന്തത്തിന്റെ വക്താക്കൾ ഇല്ലെങ്കിലും, തത്ത്വചിന്തയുടെ സ്വാധീനം യോഗം , വേദാന്തം എന്നീ സിദ്ധാന്തങ്ങളിൽ നിഴലിച്ചു കാണാം.
സാംഖ്യ എന്ന സംസ്കൃത പദത്തിന്‌ എണ്ണുക, കണക്കുകൂട്ടുക, വേർതിരിച്ച് കാണുക എന്നിങ്ങനെ വിവിധ അർത്ഥങ്ങൾ ഉണ്ട്.
സാംഖ്യം എന്ന വാക്ക് ഇതേ അർത്ഥത്തിലാണെങ്കിലും ആത്മാവ് അഥവാ പുരുഷനെ ദ്രവ്യം അഥവാ പ്രകൃതിയിൽ നിന്ന് എങ്ങനെ വേര്തിരിച്ചുകാണാം എന്ന രീതിയിലാണ്‌ ഉപയോഗിച്ചിരിക്കുന്നത്.
സാംഖ്യ തത്ത്വചിന്തകർ പ്രപഞ്ചത്തിന്റെ ഉദ്ഭവത്തിൽ കോസ്മിക സ്വാധീനത്തെ ഊന്നി പറയുന്നവരാണ്‌.
ഭാരതീയാശയവാദത്തിന്റെ ചരിത്രപരമായ വികാസത്തെ സൂചിപ്പിക്കുന്ന പട്ടിക തഴെകാണാം.
ഉപനിഷത്തുകള് മാധ്യമികം(ശൂന്യവാദം)( ബൗദ്ധം ) കാലഘട്ടം യോഗാചാരം (വിജ്ഞാനവാദം) കാലഘട്ടം നാഗാർജ്ജുനൻ ക്രി.
1-2 ശതകങ്ങൾ അസംഗൻ 5-ആം ശതകം ആര്യദേവൻ ക്രി.
1-2 ശതകങ്ങൾ വസുബന്ധു ക്രി.
5 ശതകം അവലംബം ↑ {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help ) CS1 maint: bot: original URL status unknown ( link ) കുറിപ്പുകൾ
സോഷ്യൽ ഡെമോക്രാറ്റിക് ട്രേഡ് യൂണിയൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Social_Democratic_Trade_Union ഇംഗ്ലീഷ് വിലാസം https://ml.wikipedia.org/wiki/All_India_Trade_Union_Congress
ഇന്ത്യയിൽ പ്രവർത്തിക്കുന്ന ഒരു തൊഴിലാളി പ്രസ്ഥാനമാണ് സോഷ്യൽ ഡെമോക്രാറ്റിക് ട്രേഡ് യൂണിയൻ (SDTU) .
2012 മെയ് 1 മെയ് ദിനത്തിലാണ് സംഘടന പിറവിയെടുത്തത്.
സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യയുടെ പോഷക സംഘടന എന്ന നിലയിലാണ് എസ.
ഡി.ടി.യു പ്രവർത്തിക്കുന്നത്.
ചൂഷണം ചെറുക്കുകയും തൊഴിൽ സുരക്ഷ ഉറപ്പാക്കുകയും ചെയ്യുന്നതോടൊപ്പം സാമൂഹിക ഉത്തരവാദിത്തം തിരിച്ചറിയുന്ന തൊഴിലാളി പ്രസ്ഥാനമാണു ലക്ഷ്യമാക്കുന്നതെന്ന് സംഘടന അവകാശപ്പെടുന്നു.
മുകളിൽ പച്ചയും താഴെ ചുവപ്പും നിറത്തിലുള്ള പതാകയിൽ ഇടതു വശത്ത് ലംബമായി എസ്.ഡി.ടി.യു എന്ന് വെള്ള നിറത്തിൽ ആംഗലേയ അക്ഷരങ്ങളിൽ ആലേഖനം ചെയ്തിരിക്കുന്നു.
എസ്.ഡി.ടി.യു കേരള സംസ്ഥാന കമ്മിറ്റി 2012 മെയ് ഒന്നിന് നിലവിൽ വന്നു.
പ്രമുഖ മനുഷ്യവകാശപ്രവർത്തകൻ ഗ്രോ വാസു ആണ് പ്രഥമ പ്രസിഡന്റ്.
ഒ അലിയാർ എറണാകുളം ആണ് ജനറൽ സെക്രട്ടറി.
അവലംബം ↑ http://www.thejasnews.com/index.jsp?tp=det det=yes news_id=201204102195215849%5Bപ്രവർത്തിക്കാത്ത+കണ്ണി%5D ↑ http://sdpi.in/portal/
സോഹ അലി ഖാൻ ഇംഗ്ലീഷ് വിലാസം https://ml.wikipedia.org/wiki/Soha_Ali_khan
ബോളിവുഡ് ചലച്ചിത്ര രംഗത്തെ ഒരു നടിയാണ് സോഹ അലി ഖാൻ .
( ഹിന്ദി : सोहा अली खान , Pashto / Urdu : سوها علي خان) ( ജ : ഒക്ടോബർ 4, 1978).
നവാബ്ബ് പട്ടോടി കുടുംബത്തിലെ ഇപ്പോഴത്തെ നവാബായ മൻസൂർ അലി ഖാൻ പട്ടൗഡിയുടെ പുത്രിയായി 1978 ൽ  സോഹ ജനിച്ചു.
മൻസൂർ അലി ഖാൻ പട്ടൗഡി മുൻ ഇന്ത്യൻ ക്രിക്കറ്റ് ടീമിന്റെ ക്യാപ്റ്റനയിരുന്നു.
സോഹയുടെ മാതാവ് ശർമിള ടാഗോർ ഇന്ത്യൻ ചലച്ചിത്ര മേഖലയിലെ ഒരു മികച്ച നടിയാണ്.
സഹോദരൻ സൈഫ് അലി ഖാൻ ബോളിവുഡിലെ തന്നെ ഒരു മുൻ നിര നായക നടനാണ്.
സോഹ വിദ്യാഭ്യാസം പൂർത്തികരിച്ചത് ഡെൽഹിയിലാണ്.
പിന്നീട് ഉന്നത് വിദ്യാഭ്യാസം ഓക്സ്ഫോർഡ് യൂണിവേഴ്സിറ്റിയിലാണ്.
അഭിനയത്തിലേക്ക് എത്തുന്നതിനു മുൻപ് സോഹ ചില കമ്പനികളിൽ ജോലി നോക്കിയിരുന്നു.
2004 ലെ ഹിന്ദി ചിത്രമായ ദിൽ മാംഗേ മോർ എന്ന ചിത്രത്തിൽ ശാഹിദ് കപൂറിന്റെ കൂടെ അഭിനയിച്ചു.
പിന്നീട് ചില ബംഗാളി ചിത്രങ്ങളിലും സോഹ അഭിനയിച്ചു.
2006 ൽ അമീർ ഖാൻ നായകനായി അഭിനയിച്ച രംഗ് ദേ ബസന്തി എന്ന ചിത്രത്തിൽ അഭിനയിച്ചത് ശ്രദ്ധേയമായി.
2007 ലെ ഖോയ ഖോയ ചാന്ദ് എന്ന ചിത്രവും ശ്രദ്ധേയമായി.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Soha Ali Khan
സോഹ്നി മഹിവാൾ
ജനപ്രിയമായ ഒരു സിന്ധ്-പഞ്ചാബ് നാടോടിക്കഥയാണ് സോഹ്നി മഹിവാൾ അല്ലെങ്കിൽ സുഹ്‌നി മെഹർ ( സിന്ധി :سھڻي ميھار; പഞ്ചാബി : سوہی مہین٘وال, ਸੋਹਣੀ ਮਹੀਂਵਾਲ).
സിന്ധിലെ ഏറ്റവും പ്രശസ്തമായ ഏഴ് ദുരന്ത പ്രണയകഥകളിൽ ഒന്നാണ് ഇത്.
ഉമർ മാർവി, മോമൽ റാണോ, സാസുയി പുന്നൂൻ, ലിലൻ ചനേസർ, സോറത്ത് റായ് ദിയാച്ച്, നൂരി ജാം തമാച്ചി എന്നിവയാണ് മറ്റ് ആറ് കഥകൾ.
പഞ്ചാബിലെ ഏറ്റവും ജനപ്രിയമായ നാല് പ്രണയകഥകളിൽ ഒന്ന് സോഹ്‌നി മഹിവാൾ ആണ്.
ഹീർ രഞ്ജ, സസ്സുയി പുന്നൂൻ, മിർസ സാഹിബാൻ എന്നിവരാണ് മറ്റ് മൂന്ന് കഥകൾ.
കഥയിലെ നായിക സോഹ്നി, താൻ വെറുക്കുന്ന ഒരാളെ സ്വന്തം ഇഷ്ടത്തിനു വിപരീതമായി വിവാഹം കഴിക്കുവാൻ നിർബന്ധിതയായി.
തന്റെ കാമുകനായ മഹിവാൾ എരുമകളെ മേക്കുന്നിടത്തേക്ക് നദിക്ക് കുറുകെ എല്ലാ രാത്രിയും അവളഅ‍ നീന്തുന്നു.
വെള്ളത്തിൽ പൊങ്ങിക്കിടക്കാൻ ഒരു മൺകുടം ഉപയോഗിച്ചു കൊണ്ടാണ് സോഹ്നി നദിക്കു കുറുകേ കടന്നിരുന്നത്.
ഒരു രാത്രി അവളുടെ നാത്തൂൻ മൺപാത്രത്തിനു പകരം ചുടാത്ത കളിമണ്ണിന്റെ ഒരു മൺകുടം കൊണ്ടുവന്നു വെയ്ക്കുന്നു.
ഇതറിയാതെ സോഹ്നി അതെടുത്ത് നീന്തുന്നു.
പാത്രം വെള്ളത്തിൽ അലിയുകയും നദിയിൽ അവൾ മുങ്ങി മരിക്കുകയും ചെയ്യുന്നു.
ഈ കഥയ്ക്ക് ഹീറോയും ലിയാൻഡറും എന്ന ഗ്രീക്ക് കഥയുമായി ഉള്ള സാമ്യം ശ്രദ്ധേയമാണ്.
പത്താം നൂറ്റാണ്ടിലെ സൂംറ രാജവംശത്തിൻ്റെ കാലഘട്ടത്തിലാണ് ഈ കഥ ഉത്ഭവിച്ചത്.
പിന്നീട് ഷാ അബ്ദുൾ കരീം ബുൾറിയുടെ ഗ്രന്ഥങ്ങളിലും ഷാ ജോ റിസാലോയിലും ഈ കഥ കണ്ടെത്തി.
ഷാ അബ്ദുൾ ലത്തീഫ് ഭിട്ടായിയുടെ ദ സെവൻ ക്വീൻസ് ഓഫ് സിന്ധ് ( സിന്ധി :ست سورميون) എന്ന പേരിൽ അറിയപ്പെടുന്ന, സിന്ധിൽ നിന്നുള്ള ഏഴ് പ്രശസ്തമായ ദുരന്ത പ്രണയകഥകളിൽ ഒന്നാണിത്.
സിന്ധിലെയും പഞ്ചാബിലെയും പ്രിയപ്പെട്ട നാടോടിക്കഥകളിൽ ഒന്നാണ് സോഹ്നി മഹിവാൾ.
കഥയുടെ സിന്ധി ഭാഷ്യം സോഹ്നിയുടെ ശവകുടീരം, ഷഹ്ദാദ്പൂർ , സിന്ധ്
ഈ കഥയുടെ വിവരണം പത്താം നൂറ്റാണ്ടിൽ സിന്ധിൽ സൗമ്ര രാജവംശം ആരംഭിച്ച കാലഘട്ടത്തിലാണ്.
സിന്ധു നദിയുടെ ഒരു കൈവഴിയായ ലുഹാനോ ധോറോ എന്ന നദിയാണ് ഇവിടെ കഥാപരിസരം.
സാംതിയ വംശത്തിൽപ്പെട്ട സുഹ്നി ജർക്കത്ത് സാംതിയോയുടെ മകളായിരുന്നു.
സിന്ധിലെ നാഗമ്രോ വംശത്തിൽപ്പെട്ട മെഹർ ഗെഹ്വാർ ജാമിൻ്റെ മകനായിരുന്നു.
സഹർ എന്നായിരുന്നു മെഹറിന്റെ യഥാർത്ഥ പേര്.
സുഹ്നിയുടെ വിവാഹം ദാം(സിന്ധി: ڏم) എന്നൊരാളുമായി നടന്നു.
ജാതി വഹുചോ.
വിവാഹ ചടങ്ങുകൾക്കിടെ, അവരുടെ മാതാപിതാക്കൾ ഒരു പാരമ്പര്യമായി അവർക്ക് പാൽ നൽകാൻ മറന്നു.
വിവാഹിതർ മടങ്ങിവരുന്ന വഴി നദി മുറിച്ചുകടക്കാൻ വൈകി.
നദീതീരത്ത് കാത്തിരിക്കുമ്പോൾ, വിവാഹിതരായ ദമ്പതികൾക്ക് പാൽ നൽകാതിരുന്നതിൽ കുറച്ച് വൃദ്ധ സ്ത്രീകൾക്ക് അതൃപ്തി തോന്നി.
ആ ചടങ്ങ് അവിടെ വച്ചു നടത്താൻ ആ സ്ത്രീകൾ ആവശ്യപ്പെട്ടു.
മെഹറിന്റെ കന്നുകാലികളിൽ നിന്നും അവർ പാൽ വാങ്ങി.
പാൽ കുടിച്ച ഉടനെ സുഹ്നി അസ്വസ്ഥയാകുകയും മെഹറിലേക്ക് ആകർഷിക്കപ്പെടുകയും ചെയ്തു.
അവൾ പതിവായി ഒരു മൺകുടം ഉപയോഗിച്ചു നദി നീന്തിക്കടന്ന് മെഹറിനെ സന്ദർശിച്ചു പോന്നു.
എന്നാൽ താമസിയാതെ ഈ വിവരമറിഞ്ഞ അവളുടെ മാതാപിതാക്കൾ അവളെ വിലക്കി.
പക്ഷേ എല്ലാം വെറുതെയായി.
ഈ ശീലം തുടർന്നു.
ഒരു രാത്രിയിൽ അവളുടെ അമ്മായിയമ്മ  ചുട്ടെടുത്ത മൺകുടത്തിന് പകരം ചുടാത്ത മൺകുടം തൽസ്ഥാനത്ത് വെച്ചു.
സുഹ്നി പതിവുപോലെ പാത്രം പരിശോധിക്കാതെ നദിയിൽ നീന്താൻ തുടങ്ങി.
ആഴമുള്ള ഭാഗത്ത് എത്തിയപ്പോൾ പാത്രം അലിഞ്ഞ് അവൾ മുങ്ങിമരിച്ചു.
അവളുടെ കരച്ചിൽ കേട്ട് മെഹർ അവളെ രക്ഷിക്കാൻ ഒരു മത്സ്യത്തൊഴിലാളിയെ വിളിച്ചു.
എന്നാൽ അപ്പോഴേക്കും  വൈകിയിരുന്നു.
ഒടുവിൽ സുഹ്നിയുടെ മൃതദേഹം കണ്ടെടുത്ത് മെഹർ തന്നെ അവളെ അടക്കം ചെയ്യുകയും അവളുടെ ശവക്കുഴിക്ക് മുകളിൽ ഒരു ശവകുടീരം നിർമ്മിക്കുകയും ചെയ്തു.
ഷഹ്ദാദ്പൂരിൽ ഇന്നും ആ ശവകുടീരം ആളുകൾ സന്ദർശിക്കുന്നു.
പിന്നീട്, കുറച്ച് വർഷങ്ങൾക്ക് ശേഷം, മെഹറും മരിച്ചു.
മെഹറിനെ ഷഹ്ദാദ്പൂർ നഗരത്തിൽ അടക്കം ചെയ്തു.
കഥയുടെ പഞ്ചാബി ഭാഷ്യം സോഹ്നി മഹിവാൾ കഥയുടെ ചുവർചിത്രം, ജമ്മു
പതിനെട്ടാം നൂറ്റാണ്ടിൽ (മുഗൾ കാലഘട്ടത്തിന്റെ അവസാനത്തിൽ), തുള്ള എന്ന കുശവന്റെ മകളായി സോഹ്നി ജനിച്ചു.
പഞ്ചാബിലെ ഗുജറാത്തിൽ താമസിച്ചിരുന്ന അവർ കുംഹാർ ജാതിയിൽപ്പെട്ടവരായിരുന്നു.
സോഹ്‌നി വളർന്നപ്പോൾ, പിതാവ് നിർമ്മിക്കുന്ന മൺപാത്രങ്ങൾ അലങ്കരിക്കാൻ അവൾ സഹായിച്ചു.
നദിക്കരയിൽ രംപ്യാരി മഹലിന് സമീപമായിരുന്നു ഇവരുടെ കടയെന്ന് പറയപ്പെടുന്നു.
ബുഖാറയിൽ ( ഉസ്‌ബെക്കിസ്ഥാൻ ) നിന്നുള്ള ഒരു സമ്പന്ന വ്യാപാരിയായ ഷഹ്‌സാദ ഇസ്സാത് ബെയ്ഗ്, ബിസിനസ്സ് ആവശ്യത്തിനായി അവിടെയെത്തുകയും, കടയിൽ വെച്ച് സോഹ്നിയെ കണ്ട് അവളിൽ അനുരക്തനായിത്തീരുകയും ചെയ്തു.
സോഹ്നിയെ ഒരു നോക്ക് കാണാനായി മാത്രം അവൻ എല്ലാ ദിവസവും കടയിലെത്തി പാത്രങ്ങൾ വാങ്ങി.
സോഹ്നിക്കും ഇസത്ത് ബെയ്ഗിനോട് പ്രണയമായി.
തന്റെ യാത്രാസംഘവുമായി ബുഖാറയിലേക്ക് മടങ്ങുന്നതിനുപകരം, കുലീനനായ ഇസത്ത് ബെയ്ഗ് തുള്ളയുടെ വീട്ടിലെ വേലക്കാരന്റെ ജോലി ഏറ്റെടുത്തു.
അവൻ അവരുടെ പോത്തുകളെ മേയ്ക്കാൻ കൊണ്ടുപോയിത്തുടങ്ങി.
അതോടെ അവൻ മെഹർ അല്ലെങ്കിൽ "മഹിവാൾ", അതായത് എരുമയെ മേയ്ക്കുന്നവൻ (പഞ്ചാബി ഭാഷയിൽ എരുമയെ മഹി എന്ന് വിളിക്കുന്നതിനാൽ), എന്നറിയപ്പെട്ടു.
സോഹ്നിയുടെയും മഹിവാളിന്റെയും പ്രണയം കുംഹാർ സമുദായത്തിൽ കോലാഹലങ്ങൾ സൃഷ്ടിച്ചു.
ഈ സമുദായത്തിൽപ്പെട്ട തങ്ങളുടെ മകൾ അന്യനാട്ടുകാരനെ വിവാഹം കഴിക്കുന്നത് അംഗീകരിക്കാൻ കഴിയാതെ അവളുടെ മാതാപിതാക്കൾ മറ്റൊരു കുശവനുമായി അവളുടെ വിവാഹം നടത്തി.
ഹൃദയം തകർന്ന ഇസ്സാത്ത് ബെയ്ഗ് ലോകത്തെ ത്യജിച്ച് ഒരു ഫക്കീർ (സന്ന്യാസി) ആയി ജീവിക്കാൻ തുടങ്ങി.
ഒടുവിൽ അവൻ സോഹ്നിയുടെ പുതിയ വാസസ്ഥലമായ ഹമിർപൂരിൽ ചെനാബ് നദിക്ക് കുറുകെയുള്ള ഒരു ചെറിയ കുടിലിലേക്ക് താമസം മാറി.
എന്നും, രാത്രിയുടെ ഇരുട്ടിൽ ലോകം ഉറങ്ങുമ്പോൾ അവർ ഇരുവരും നദിക്കരയിൽ കണ്ടുമുട്ടും.
അവൻ പതിവായി മീൻ പിടിച്ച് അവൾക്കായി കൊണ്ടുവരും.
ഒരിക്കൽ, വേലിയേറ്റം കാരണം മീൻ പിടിക്കാൻ കഴിയാതെ വന്നപ്പോൾ മഹിവാൾ തന്റെ തുടയുടെ ഒരു കഷ്ണം മുറിച്ച് വറുത്ത് അവൾക്ക് നൽകിയതായി പറയപ്പെടുന്നു.
സോഹ്‌നിക്ക് ഇത് ആദ്യം മനസ്സിലായില്ലെങ്കിലും ഈ മത്സ്യത്തിൻ്റെ രുചി വ്യത്യസ്തമാണെന്ന് അവൾ ഇസ്സത്തിനോട് പറഞ്ഞു.
അവന്റെ കാലിൽ കൈ വച്ചപ്പോൾ മഹിവാൾ എന്താണ് ചെയ്തതെന്ന് അവൾക്ക് മനസ്സിലായി.
ഈ സംഭവം അവരുടെ പരസ്പര സ്നേഹത്തെ ശക്തിപ്പെടുത്തി.
ഒരു ദിവസം സോഹ്നിയുടെ നാത്തൂൻ അവളെ പിന്തുടരുകയും സോഹ്‌നി തന്റെ മൺപാത്രം സൂക്ഷിച്ചിരുന്ന സ്ഥലം മനസ്സിലാക്കുകയും ചെയ്തു.
അവൾ തന്റെ അമ്മയെ (സോഹ്നിയുടെ അമ്മായിയമ്മ) വിവരം അറിയിച്ചു.
സോഹ്നിയുടെ ഭർത്താവ് കച്ചവടസംബന്ധമായി ഒരു യാത്ര പോയ സമയമായിരുന്നു ഇത്.
അയാളോട് കാര്യം പറയുന്നതിനുപകരം അമ്മായിയമ്മയുടെ നിർദ്ദേശപ്രകാരം നാത്തൂൻ ചുട്ടെടുത്ത മൺകുടത്തിന് പകരം ചുടാത്ത മൺകുടം തൽസ്ഥാനത്ത് വെച്ചു.
അന്ന് രാത്രി സോഹ്നി കുടത്തിന്റെ സഹായത്തോടെ നദി മുറിച്ചുകടക്കാൻ ശ്രമിച്ചപ്പോൾ അത് വെള്ളത്തിൽ അലിയുകയും അവൾ മുങ്ങിമരിക്കുകയും ചെയ്തു.
നദിയുടെ മറുകരയിൽ നിന്ന് സോഹ്നി മുങ്ങിമരിക്കുന്നത് കണ്ട മഹിവാൾ അവളെ രക്ഷിക്കാൻ നദിയിലേക്ക് ചാടി.
നദിയിൽ മുങ്ങിത്താണ പ്രണയികൾ മരണത്തിൽ വീണ്ടും ഒന്നിച്ചു.
സോഷ്റോത്ത് (സ്മരണ)
സോഷ്റോത്ത് ( ഹീബ്രു : זוכרות ‎ ; "ഓർമ്മിക്കുന്നു"; അറബി : ذاكرات ‬ ; "മെമ്മറീസ്") 2002 ൽ സ്ഥാപിതമായ, ടെൽ അവീവ് ആസ്ഥാനമാക്കി പ്രവർത്തിക്കുന്ന ഇസ്രായേലിലെ ഒരു ലാഭരഹിത സംഘടനയാണ്.
1948 ലെ പലസ്തീൻ പുറപ്പാട് ( Palestinian exodus )ഉൾപ്പെടെ പലസ്തീൻ നക്ബയെ ("ദുരന്തം") കുറിച്ചുള്ള അവബോധം വളർത്തുക എന്നതാണ് ഇതിന്റെ ലക്ഷ്യം.
ഈറ്റൻ ബ്രോൺസ്റ്റൈനാണ് ഗ്രൂപ്പിന്റെ ഡയറക്ടർ.
അതിന്റെ മുദ്രാവാക്യം "സ്മരിക്കുക, സാക്ഷ്യം വഹിക്കുക, അംഗീകരിക്കുക, നന്നാക്കുക" എന്നതാണ്.
1948 ലും അതിനുശേഷവും പലായനം ചെയ്ത പലസ്തീനികളെ അവർ പലായനം ചെയ്തതോ പുറത്താക്കപ്പെട്ടതോ ആയ സ്ഥലങ്ങളിലേക്ക് തിരികെ കൊണ്ടുപോകുന്നതിനായി  ഇസ്രായേലി-അറബ് പട്ടണങ്ങളിൽ സോഷ്റോത്ത് ടൂറുകൾ സംഘടിപ്പിക്കുന്നു.
തെരുവിന്റെയോ പ്രദേശത്തിന്റെയോ ഫലസ്തീൻ ചരിത്രം നൽകുന്ന തെരുവ് അടയാളങ്ങൾ  (Sign Bords) ഇത്തരം ഇസ്രായേലി-അറബ് പട്ടണങ്ങളിൽ ഈ സംഘം സ്ഥാപിക്കുന്നു.
ഇത്തരം പേരിടൽ കാരണം "ബഹിരാകാശത്ത് തകരാറുണ്ടാക്കുന്നു", പേരിടാൻ സംഘത്തിന് എന്ത് അവകാശം എന്നിവയെക്കുറിച്ചുള്ള ചോദ്യങ്ങൾ സോഷ്രോത്ത് നേരിടുന്നു.
ഇസ്രായേലി ജൂതന്മാരുടെ പൊതു വ്യവഹാരത്തിൽ "നക്ബയെ എബ്രായവൽക്കരിക്കുക" (ജൂതന്മാർക്കുകൂടി മനസ്സിലാകാൻ)എന്നതാണ് സോഷ്രോത്തിന്റെ ഒരു പ്രധാന ലക്ഷ്യം.
"സോഷ്രോത്ത്" എന്ന വാക്ക് "ഓർമ്മിക്കാൻ" എന്ന എബ്രായ (ഹിബ്രു) ക്രിയയുടെ സ്ത്രീലിംഗ ബഹുവചന വർത്തമാനകാല രൂപമാണ്.
അതേസമയം ഒരു കൂട്ടം ആളുകളെ പരാമർശിക്കുമ്പോൾ പുല്ലിംഗ ബഹുവചനം ഉപയോഗിക്കുന്നത് എബ്രായ ഭാഷയിൽ പതിവാണ്.
നക്ബയോടുള്ള സോഷ്രോത്തിന്റെ സമീപനത്തെ സൂചിപ്പിക്കുന്നതിനാണ് സ്ത്രീലിംഗ രൂപം തിരഞ്ഞെടുത്തതിന് കാരണമായി ഈ സംഘം പറയുന്നത്.
അനുകമ്പയിലും ഉൾപ്പെടുത്തലിലും ശ്രദ്ധ നൽകി പുരുഷ കേന്ദ്രിതമായ ചരിത്രവിവരണങ്ങളെ  വെല്ലുവിളിക്കുന്നതായി ഗ്രൂപ്പ് പറയുന്നു.
ഗ്രൂപ്പിന്റെ മാസിക സെഡെക് (English: rupture/rift - ഇംഗ്ലീഷ്: വിള്ളൽ / വിള്ളൽ) എന്ന പേരിലാണ്.
ഇത് 2010 വസന്തകാലത്ത് നാലാം തവണ പ്രസിദ്ധീകരിച്ചു.
1948 നും 1958 നും ഇടയിൽ പ്രസിദ്ധീകരിച്ച ഇസ്രായേലി കവികളുടെ 40 ലധികം കവിതകൾ ഈ ലക്കത്തിൽ അടങ്ങിയിരിക്കുന്നു.
ഇസ്രായേലിന്റെ അടിത്തറയ്ക്ക് കാരണമായ ഫലസ്തീനികളുടെ നാടുകടത്തലിനെക്കുറിച്ചുള്ള എഴുത്തുകാരുടെ കാഴ്ചപ്പാടുകൾ ഈ കവിതകളിൽ പ്രതിഫലിപ്പിക്കുന്നു.
2012-ൽ സോഷ്രോത്തും, Pardes Publications ഉം അറബിയിലും ഹീബ്രു ഭാഷയിലും ഒമ്രിം യെഷ്ന എറെറ്റ്സ് ("വൺസ് അപ്പോൺ എ ലാൻഡ് - എ ടൂർ ഗൈഡ്") എന്ന പേരിൽ ഒരു ടൂർ ഗൈഡ് പ്രസിദ്ധീകരിച്ചു.
ഇത് ദേശത്തെ യഥാർത്ഥ നിവാസികളുമായി (അറബികളുമായി) യഹൂദരെ അനുരഞ്ജിപ്പിക്കാൻ " ആയി "യഹൂദ-ഇസ്രായേലികളെ അവരുടെ പട്ടണങ്ങളും നഗരങ്ങളും എങ്ങനെ സ്ഥാപിച്ചുവെന്ന് ബോധവത്കരിക്കുന്നതിന് രൂപകൽപ്പന ചെയ്തിട്ടുള്ളതാണ്.
ഈ ഗൈഡ് ഇസ്രയേലിലെ 18 പ്രദേശങ്ങളുടെ  വിവരണം നൽകുന്നു.
കൂടുതലും 1948 ൽ അറബ് ജനസംഖ്യ കൂടുതലായുള്ള പലസ്തീൻ ഗ്രാമങ്ങളുടെ അക്കാലത്തെ ചിത്രം ഉൾകൊണ്ടിരിക്കുന്നു ഈ ഗൈഡ്.